L'Oficina del Veí de Paterna disminuïx en un 10% el nombre de queixes presentades
09/01/2017

# L'Oficina del Veí de Paterna disminuïx en un 10% el nombre de queixes presentades

[![Imagen del calendario de la defensora del Vecino de Paterna](/images/noticias/2017/01/calendario-defensora.jpg)](/images/noticias/2017/01/calendario-defensora.jpg)

09.01.2017

En el cas de les actuacions relacionades amb desnonaments, estes han disminuït dels 242 casos de 2015 als 190 de 2016

L'Oficina de la Defensora del Veí ha presentat la memòria d'activitats del 2016, i on s'observa un descens d'un 11,88%, passant de les 564 atencions efectuades per l'oficina en 2015 a les 497 del passat any.

Les actuacions relacionades amb desnonaments són les que més han notat esta baixada, passant dels 256 de 2014 i els 242 de 2015, fins als 190 del passat any. "En aquest cas, la baixada coincidix amb el descens dels desnonaments, però també perquè cada vegada hi ha més gent informada i en eixe sentit, des de l'Oficina, sempre hem treballat perquè els veïns i veïnes conegueren els seus drets, a través de xarrades en els diferents barris del municipi i oferint un assessorament personalitzat a cada cas concret", hi ha assenyalat la Defensora del Veí, Mª Antonia Moreno.

Per un altre costat els expedients d'Informació, Mediació i Assessorament jurídic tan sols han descendit en un 2% i en eixe sentit, la Defensora ha destacat que la majoria de les consultes que es duen a terme en l'Oficina tenen a veure amb informació jurídica sobre servicis socials.

Quant a les queixes presentades pels veïns i veïnes estes han passat de les 101 de 2015 a les 70 de 2016 Els resultats aportats, mostren la tendència a la baixa dels últims anys en el nombre de queixes presentades pels ciutadans de Paterna que tal com han explicat la Defensora del Veí "respon a una major agilització dels procediments, que han afavorit la resolució d'incidències de manera més efectiva".

Per barris, el Centre Urbà és el que ha registrat nombre més gran d'incidències seguit pels barris de Santa Rita i Alborgí, mentres que els barris de Terramelar i Bovalar, són els que menys intervencions han registrat.

Finalment, en la memòria s'arrepleguen també les campanyes bimensuals que ha realitzat l'Oficina on s'ha donat a conéixer a través de tríptics informatius i xarxes socials, els drets i obligacions dels veïns de Paterna.